  Анжелика Тихонова корреспондент 25-тӥ куарусёнэ Ижкарын лекпыктос висёнъёсъя элькун диспансерлэн поликлиникаяз «Усьтэм ӧсъёсын нунал» ужрад ортчоз. Со гадьын пыктосъёсын нюръяськонъя дунневыл нунал улсын радъяськоз, ивортӥз элькунысь тазалыкез утёнъя министерстволэн пресс-службаез. Онколог дорын эскериськон 9 часысен 13 часозь дунтэк ортчоз Эмчи доры шедён понна 24-тӥ куарусёнозь 17 часысен 19 часозь 8 (3412) 333-143 телефон номеръя жингыртыса гожтӥськыны кулэ. Озьы ик онкодиспансере нимаз лыктыса но гожтӥськыны луэ. Адресэз: Ижкар, Ленин нимо урам, 102. Сьӧре одно ик паспорт, СНИЛС, эм утетъя полис кутоно.  Пусъём, арлы быдэ дунне вылын нылкышноос пӧлын лек пыктосэн висён 1 миллионлэсь трос учыръёсты шараяло. Ӵемысь гыдьын, нуныкарын яке яичникъёсын пыктосъёс кылдо. Удмуртиын котькуд ар 500-лэсь трос нылкышноослэсь гадьысьтызы лек пыктосэз шараяло. Тросэз висьыны усемъёс 50-64 аресъемъёс луо. Висёнэз дырыз дыръя шараян понна нылкышно эмчиос дорын эскеронъёсты ӵемгес ортчылыны косо. Тегъёс: Тазалык Ижкар висён Удмуртия  